

 LĒMUMS

Ādažos, Ādažu novadā

2024. gada 27. decembrī **Nr.** **497**

**Par zemes ierīcības projekta apstiprināšanu īpašumā “Dižmalas”, Iļķenē**

Ādažu novada pašvaldības dome (turpmāk – Dome) izskatīja SIA “LL Projekti” (reģ. Nr. 45403046210, juridiskā adrese Aldaunes iela 13, Brodi, Ābeļu pag., Jēkabpils nov., LV- 5212, e-pasts: llprojekti@inbox.lv) sertificēta zemes ierīcības darbu veicēja Edgara Kauranena (sertifikāta Nr. CA0015) 22.11.2024. iesniegumu Nr. 24-182 (reģistrēts 22.11.2024. ar Nr. ĀNP/1-11-1/24/6333) ar lūgumu apstiprināt zemes ierīcības projektu nekustamā īpašuma “Dižmalas” (kadastra Nr. 8044 006 0016) sastāvā esošajai zemes vienībai ar kadastra apzīmējumu 8044 006 0016, kā arī piešķirt nekustamā īpašuma lietošanas mērķus un nosaukumus.

Izvērtējot ar iesniegumu saistītos apstākļus, tika konstatēts:

1. Dome 26.09.2024. pieņēma lēmumu Nr. 369 “Par zemes ierīcības projekta uzsākšanu īpašumā “Dižmalas”, Iļķenē”, ar kuru tika atļauts izstrādāt zemes ierīcības projektu nekustamā īpašuma “Dižmalas” (kadastra Nr. 8044 006 0016) sastāvā esošās zemes vienības ar kadastra apzīmējumu 8044 006 0016 sadalīšanai.
2. Zemes ierīcības projektu 11.11.2024. ir saskaņojusi Aizsardzības ministrija.
3. Nav nepieciešama iesniegtā zemes ierīcības projekta pilnveidošana vai noraidīšana.
4. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
6. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
7. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
8. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
9. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
10. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
11. Ministru kabineta 29.06.2021. noteikumu Nr.455 „Adresācijas noteikumi” 15. punkts noteic, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Pilsētu un ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.
12. Ministru kabineta 29.06.2021. noteikumu Nr.455 “Adresācijas noteikumi” 58.punkts noteic, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.
13. **Valsts valodas centrs 13.12.2024. ir sniedzis pozitīvu atzinumu Nr. 1-16.1/767 “**Par oficiālā vietvārda piešķiršanu”.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Ministru kabineta 29.06.2021. noteikumu Nr.455 „Adresācijas noteikumi” 9., 15. un 58.punktu, kā arī ņemot vērā domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīcības darbu veicēja Edgara Kauranena (sertifikāta Nr. CA0015) izstrādāto zemes ierīcības projektu nekustamā īpašuma “Dižmalas” (kadastra Nr. 8044 006 0016) sastāvā esošai zemes vienībai ar kadastra apzīmējumu 8044 006 0016.
2. Piešķirt projektētajai zemes vienībai Nr.1 (projektētās zemes vienības kadastra apzīmējums 8044 006 0147) 2,89 ha kopplatībā adresi “Dižmalas”, Iļķene, Ādažu pagasts, Ādažu novads, LV-2103.
3. Piešķirt projektētajai zemes vienībai Nr.2 (projektētās zemes vienības kadastra apzīmējums 8044 006 0148) 2,45 ha kopplatībā adresi “Vidus Dižmalas”, Iļķene, Ādažu pagasts, Ādažu novads, LV-2103.
4. Piešķirt projektētajai zemes vienībai Nr.3 (projektētās zemes vienības kadastra apzīmējums 8044 006 0149) 3,42 ha kopplatībā adresi “Lejas Dižmalas”, Iļķene, Ādažu pagasts, Ādažu novads, LV-2103.
5. Noteikt nekustamā īpašuma lietošanas mērķus atbilstoši tabulai:

|  |  |  |  |  |
| --- | --- | --- | --- | --- |
| **Z.v. Nr.** | **Veiktā darbība** | **Projektētais vai esošais kadastra apz.** | **Platība, ha** | **Projektētais lietošanas mērķis** |
| 1. | noteikšana | 80440060147 | 2.89  | 0201 – 2.89 ha |
| 2. | noteikšana | 80440060148 | 2.45  | 0201 – 2.45 ha |
| 3. | noteikšana | 80440060149 | 3.42  | 0101 – 3.42 ha  |

1. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU